stanford-oval/wikipedia huggingface dataset:
Maria Martinau

Maria Constance Adele Martinau (22. kesäkuuta 1847 Novomirgorod, Hersonin kuvernementti, Venäjä – 10. helmikuuta 1914 Helsinki) oli suomalainen taidemaalari.
Martinaun vanhemmat olivat Haminan kadettikoulun johtaja, kenraaliluutnantti Karl Mauritz Martinau (1797–1863) ja Wilhelmina Amalia Tigerstedt (1821–1906). Hän opiskeli Schwemmerin ja Carl Ehrenbergin johdolla Dresdenissä vuodesta 1876 alkaen sekä Doillardin ja N. P. Collinin johdolla Pariisissa 1881–1882. Maria Martinaun vanhempi sisar oli taidemaalari Nathalie Martinau (1845–1936). He työskentelivät yhdessä ja heidän maalaustapansa olivat hyvin samanlaiset.
Teoksia

Villa Karlsvik, Lihasniemi elokuun lopulla 1901 : öljymaalaus. 1901
Nuori tyttö ikkunassa : öljymaalaus.
Tyttö : öljymaalaus.
Lintumyyjätär, Gabriel Metsun mukaan : öljymaalaus.
Aiheesta muualla

Suomalaisen kuvataiteen bibliografia : Maria Martinau
Maria Martinez

| Maria Montoya Martinez |
| --- | --- |
 Martinez n. vuonna 1925
Henkilötiedot
Syntynyt: 1887 San Ildefonso Pueblo, New Mexico
Kuollut: 20. heinäkuuta 1980 (92-93 vuotta) San Ildefonso Pueblo, New Mexico
Puoliso:  Julian Martinez
Maria Montoya Martinez (1887 – 20. heinäkuuta 1980) oli Yhdysvaltain alkuperäiskansoihin kuulunut taiteilija, joka loi kansainvälisesti tunnettua keramiikkaa. Martinez (syntymänimeltään Maria Poveka Montoya), hänen aviomiehensä Julian ja muut perheenjäsenet, mukaan lukien hänen poikansa Popovi Da, tutkivat perinteisiä pueblon keramiikkatyylejä ja -tekniikoita luodakseen esineitä, jotka heijastavat pueblolaisten perintöä taideteoksista ja käsityöstä. Maria Martinezin teokset ja keramiikka ovat nykyään säilöttyinä useissa eri museoissa.
Makronísi (Kásos)

| --- | --- |
Muut nimet:  Makrá (Μακρά)
Sijainti:  35°27′10″N, 26°53′46″E, Kásos Kárpathos-Kásos, Etelä-Egean saaret Kreikka
Saariryhmä:  Dodekanesia
Merialue:  Egeanmeri, Välimeri
Pinta-ala:  0,296 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Makronísi (kreik. Μακρονήσι) eli Makrá (Μακρά) on pieni Kreikan saari, joka kuuluu Dodekanesian saariryhmään ja sijaitsee Kásoksen saaren pohjoispuolella ja Armáthian koillispuolella. Saaren pinta-ala on 0,296 neliökilometriä ja se on asumaton (vuonna 2011). Hallinnollisesti Makronísi kuuluu Kásoksen kuntaan, Kárpathos-Kásoksen alueyksikköön ja Etelä-Egean saarten alueeseen.
Makronísi on osa kahta Natura 2000 -aluetta, joista toinen on luonto- ja toinen lintudirektiivin mukainen.
Dobri Dobrev

| Dobri Dobrev |
| --- | --- |
 Dobri Dobrev vuonna 2006.
Henkilötiedot
Muut nimet:  Vanhus Dobri, Isoisä Dobri, Bailovon elävä pyhimys
Syntynyt: 20. heinäkuuta 1914 Bailovo, Bulgarian kuningaskunta
Kuollut: 13. helmikuuta 2018 (103 vuotta) Kremikovtsin luostari, Sofia, Bulgaria
Ammatti:  askeetti
Lapset:  4
Aiheesta muualla
Kotisivu
Dobri Dimitrov Dobrev (bulg. Добри Димитров Добрев) (20. heinäkuuta 1914 – 13. helmikuuta 2018) oli bulgarialainen askeetti, joka tuli tunnetuksi laajasta hyväntekeväisyydestä.
Dobrev oli kotoisin Bailovon kylästä. Hän oli kuuroutunut lähes täysin toisessa maailmansodassa. Elämänsä viimeiset noin 25 vuotta hän oli säännöllinen näky Aleksanteri Nevskin katedraalin sisäänkäynnillä Sofiassa. Hän oli siellä kerjäämässä mutta ei pitänyt tällä tavoin hankkimiaan rahoja itse vaan eli noin 80 euron arvoisella kuukausieläkkeellä. Sen sijaan hän antoi keräämänsä rahat eteenpäin kirkkojen ja luostarien kunnostukseen ja ylläpitoon. Hän lahjoitti elämänsä aikana ainakin yli 40 000 euroa, joista osa oli hänen omia rahojaan, osa taas lahjoituksena kerjäämällä saatuja. Vuonna 2005 hän lahjoitti 5 000 euron arvoisen summan kotikylänsä Bailovon kirkolle. Vuonna 2007 hän lahjoitti 12 500 euron edestä Eleshniskin luostarille, mikä raha käytettiin luostarin kunnostukseen. Hän lahjoitti rahaa myös Gorno Kamartsin kylän kirkolle. Vuonna 2008 hän lahjoitti rahaa Kaloferin kirkon kunnostukseen. Vuonna 2009 hänestä tuli Aleksanteri Nevskin katedraalin historian suurin yksittäinen lahjoittaja hänen annettuaan kirkolle 35 700 levan eli 18 200 euron lahjoituksen.
Dobri eli vaatimattomasti Bailovossa pienessä mökissä kirkon pihamaalla. Mökin sisustuksena oli vain sänky ja pöytä. Hänestä tuli internet-kuuluisuus hänen ihailijoidensa perustettua useita hänelle omistettuja Facebook-sivuja, jotka keräsivät tuhansia seuraajia. Katutaiteilijat maalasivat sofialaisen rakennuksen seinään suuren kuvan valkotukkaisesta kynttilää pitävästä miehestä, ja media alkoi kutsua häntä "Bailovon eläväksi pyhimykseksi". Häntä kutsuttiin myös "isoisä Dobriksi" ja "vanhus Dobriksi". Hänen nimensä on "hyvä" bulgariaksi, ja hänestä tulikin hyvyyden symboli monille bulgarialaisille maassa, joka kärsii korruptiosta ja köyhyydestä.
Dobri Dobrev kuoli 13. helmikuuta 2018. Heti seuraavana päivänä pidettiin hänelle pyhille Kyrillokselle ja Methodiokselle omistetussa Bailovon kirkossa muistopalvelus.
Aiheesta muualla

Dobri Dobreville omistetut nettisivut
Cowboy Action Shooting

Cowboy Action Shooting
Cowboy Action Shooting (CAS-ammunta) on ampumaurheilulaji, jossa kilpailijat kilpailevat Villin lännen -ajan mallisilla aseilla; yksitoimisilla revolvereilla, vipulukkoisilla kivääreillä ja ennen vuotta 1899 valmistetuilla haulikoilla tai käytännössä yleensä näiden nykyaikaisilla jäljitelmillä.
Ampumakilpailut järjestetään Vanhan lännen tyylisissä lavasteissa. Kilpailijat voivat ampua useissa yhden, kahden tai kolmen aseen sarjoissa maaleinaan teräksestä tai pahvista tehdyt silhuettitaulut. Tulokset pohjautuvat osumatarkkuuteen ja nopeuteen, kyse ei silti ole pikavetokilpailusta.
Osa Cowboy Action Shootingia on vaatimus pukeutua Villin lännen aikakaudella tyypillisiin asusteisiin. Jokainen kilpailija myös omaksuu itselleen 1800-luvun loppupuolen Länteen tai Hollywoodin westerneihin pohjautuvan hahmon ja siihen liittyvän nimen, aliaksen.
Aiheesta muualla

Classic Old Western Society of Finland
Single Action Shooting Society
CAS City - the world of Cowboy & Western Action Shooting
Luettelo televisiosarjan Viidakon Ykä jaksoista

Tämä on luettelo televisiosarjan Viidakon Ykä jaksoista.
Jaksoluettelo > 1. tuotantokausi

| # | Suomenkielinen nimi | Englanninkielinen nimi |
| --- | --- | --- |
| 1a | Katala kuoriainen | Beetle Invasion |
| 1b | Alaston apinamies | The Naked Ape Man |
| 2a | Hajusaastetta | Aromageddon |
| 2b | Kultainen temppeli | Found Temple of Gold |
| 3a | Pönttöpää | Conehead |
| 3b | Lauri-serkku | Cousin Larry of the Jungle |
| 4a | Liaaniajokortti | License to Swing |
| 4b | Oma sankarini | My Own Private Hero |
| 5a | Onnenkalsarit | Lucky Pants |
| 5b | Mestaripelaaja | Ape Ruth |
| 6a | Älä suotta kiitä | Don't Thank Me |
| 6b | Rakkahin laiskiainen | For The Love of Sloth |
| 7a | Apinoiden vessa | Bathroom of the Apes |
| 7b | Kaunottaria ja hirviöitä | Beauty vs. Beasts |
| 8a | Tähdenlento | Star Power |
| 8b | Orpo muurahaiskarhu | L'il Orphan Anteater |
| 9a | Vihannesten herra | The Vegemaster |
| 9b | Kotkakirppu | Eagle Tick |
| 10a | Kuorsaus | The Snoring |
| 10b | Ykä lomailee | George's Day Off |
| 11a | Frakensteinin Ykä | FrankenGeorge |
| 11b | Ei mitään voi pelätä | Afraid of Nothing |
| 12a | Veljesrakkautta | Brother George |
| 12b | Aikuistumisriitti | Ape Mitzvah |
| 13a | Ei aamupalalle | George Skips Breakfast |
| 13b | Kuntoiluintoilu | Muscle Mania |
Jaksoluettelo > 2. tuotantokausi

| # | Suomenkielinen nimi | Englanninkielinen nimi |
| --- | --- | --- |
| 14a | Kynnettömien kapina | Rebel Without a Claw |
| 14b | Raidallinen koni | Stripy Pony |
| 15a | Sadekausi | Rainy Season |
| 15b | Rakkaustarina | Love In The Air |
| 16a | Komenteleva kotilo | Selfish Shellfish |
| 16b | Tulivuoren armoilla | Volcano Pageant |
| 17a | Ykä munii | George Lays An Egg |
| 17b | Apinan piina | Ape Goes Ape |
| 18a | Sarvipää, tuo sarvipää | Mantler, The Man With Antlers |
| 18b | Ykäpykävuori | Mount Georgemore |
| 19a | Ykän synttärilahja | George's Birthday Present |
| 19b | Noitatohtorointisauva | Witching Stick |
| 20a | Banaanikvatit | Trouble With Bananaquats |
| 20b | Tähtivieraat | Spoiled King |
| 21a | Älyvapaat älypäät | Extreme Lamebrains |
| 21b | Taito tallella | Still Got It |
| 22a | Poika ja elefantti | A Boy And His Elephant |
| 22b | Ykän onnenkivi | George's Security Stone |
| 23a | Joulu on taas | Jungle Bells |
| 23b | Ois joulu ainainen | The Goat Of Christmas Presents |
| 24a | Toinen banaani | Second Banana |
| 24b | Ihmeellinen luonto | One With Nature |
| 25 | Pako painajaissaarelta (Osa 1–2) | Escape From Madmun Island (Part 1–2) |
| 26 | Pako painajaissaarelta (Osa 2–3) | Escape From Madmun Island (Part 2–3) |
Maja Keuc

| Maja Keuc |
| --- | --- |
 Keuc vuonna 2011
Henkilötiedot
Syntynyt: 16. tammikuuta 1992 (ikä 32) Maribor, Slovenia
Muusikko
Taiteilijanimi:  Amaya 
Aktiivisena:  2010–
Tyylilajit:  pop, soul, gospel
Soittimet:  laulu
 Nimikirjoitus
Aiheesta muualla
www.majakeuc.si
  [ Muokkaa Wikidatassa ] [ ohje ]  
Maja Keuc (s. 16. tammikuuta 1992 Maribor) on slovenialainen laulaja. Hän nousi julkisuuteen Slovenija ima talent -kykyjenetsintäkilpailusta, jossa sijoittui vuonna 2010 toiseksi.
Keuc on julkaissut kaksi studioalbumia.
Eurovision laulukilpailu 2011

Keuc edusti Sloveniaa vuoden 2011 Eurovision laulukilpailussa kappaleellaan "No One". Hän selvisi semifinaalista loppukilpailuun, jossa sijoittui lopulta 13. sijalle, 96 pisteellä.
Eurovision laulukilpailu 2011 > Studioalbumit

Indigo (2011)
Fairytales (2016)
Käännös suomeksi
Demir Kapija

| Demir Kapija |
| --- | --- |
 Demir Kapija
Valtio:   Pohjois-Makedonia
Alue:  Vardarin alue
Pinta-ala:  
 – Kokonaispinta-ala:  311,1 km²
 – Väestötiheys:  12,14 as./km²
Aikavyöhyke:  UTC+1
 – Kesäaika:  UTC+2
Infobox OKVirheellinen NIMI-arvo: 
Demir Kapija (mak. Демир Капија) on pieni kaupunki Vardarin alueella Pohjois-Makedonian eteläosissa. Kaupungissa asuu 3 777 asukasta, ja sen väestö on noin prosentin vuotuisessa laskussa. Vielä vuonna 2002 kaupungin väkiluku oli 4 545. Asukkaista selvästi suurin osa on makedonialaisia ja puhuu makedoniaa.
Demir Hisar

| Demir Hisar |
| --- | --- |
 Demir Hisar
Valtio:   Pohjois-Makedonia
Alue:  Pelagonian alue
Pinta-ala:  
 – Kokonaispinta-ala:  480,1 km²
Väkiluku (2021):  7 260
 – Väestötiheys:  15,12 as./km²
Aikavyöhyke:  UTC+1
 – Kesäaika:  UTC+2
Infobox OKVirheellinen NIMI-arvo: 
Demir Hisar (mak. Демир Хисар) on kaupunki Pohjois-Makedonian Pelagonian alueella. Kaupungissa asui vuonna 2021 7 260 asukasta. Väkiluku on noin 1,4 prosentin vuotuisessa laskussa.
Makron

Makron, Macron tarkoittaa muun muassa seuraavia:
pituusmerkki, käytetään myös nimitystä makron
Makron, kaupunki Madhya Pradeshissa Intiassa
Makron (Quake), johtajahahmo pelisarjassa Quake.
Macron Stadium, stadion Horwichissa Englannissa.
Henkilöitä

Makron (toimi n. 480 eaa.), antiikin kreikkalainen vaasimaalari
Brigitte Macron (s. 1953), ranskalainen opettaja, presidentti Emmanuel Macronin puoliso
Emmanuel Macron (s. 1977), Ranskan presidentti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Makron”, voi hakea sivunnimihaulla, laajalla sivunnimihaulla tai tekstihaulla.
Maaveden voimalaitos

Maaveden voimalaitos tai Kiekan voimalaitos on Savon Voiman omistama vesivoimala Joroisissa. Voimalaitos sijaitsee Maaveden ja Sysmäjärven yhdistävän Kiekan kanavan koillispäässä. Voimalaitoksen putouskorkeus on 11 metriä, virtaama 20 m3/s ja teho 1,9 MW. Vuosittainen tuotanto on 5,5 GWh.
Voimalaitoksen maastotutkimukset ja alustava suunnittelutyö alkoivat syksyllä 1955. Se rakennettiin vuosina 1957–1959 ja otettiin käyttöön 1959. Voimalaitos oli alkuun Liunan Voima Oy:n omistuksessa, mutta vuonna 2003 se siirtyi Joroisten Energialaitoksen omistukseen. Vuonna 2015 Joroisten Energialaitos siirtyi Savon Voima Oy:n omistukseen. Vuosina 2020–2021 voimalaitoksen laitteisto uusittiin seitsemän kuukautta kestäneen saneerauksen aikana.
Maavesi (järvi)

| Maavesi |
| --- | --- |
Valtiot:  Suomi 
Paikkakunta:  Pieksämäki, Joroinen
Koordinaatit:  62°11′51″N, 27°30′53″E
Vesistöalue ja valuma-alueen tietoja
Laskujoki:  Kiekan kanava
Järvinumero:  04.252.1.001 
Mittaustietoja
Pinnankorkeus:  99 m
Rantaviiva:  147,12 km
Pinta-ala:  32,71 km² 
Tilavuus:  0,19 km³
Keskisyvyys:  5,78 m
Suurin syvyys:  26,8 m
Valuma-alue:  870 km²
 fiMaavesi 
Maavesi (SYKE:n järvinumero 04.252.1.001) on Vuoksen vesistöön kuuluva suurehkö järvi Etelä-Savossa. Sen pinta-ala on 32,71 km², ja pinnankorkeus 99 metriä merenpinnan yläpuolella. Järvi jakautuu Koljonniemessä kahteen järvialtaaseen: läntinen on Längelmäenjärvi, itäisen ulappa on Vasaraselkä. Suurimmat saaret ovat Vehkasaari (10 ha), Sikosaari (10 ha), Ivunsaari (8 ha) ja Manninsaari (8 ha). Järven pinnankorkeutta säännöstellään Kiekan voimalasta, jonka kautta vesi laskee idänpuoleiseen Sysmäjärveen.
Järvi kuuluu Pieksämäen kaupunkiin ja Joroisten kuntaan. Pieksämäen osa järvestä kuului aiemmin Pieksämäen maalaiskuntaan ja Virtasalmen kuntaan.
Maavesi

Maaveden muodostaa kaikki se maanpinnan alapuolinen vesi, joka ei kuitenkaan ole pohjavettä. Maavesivyöhykkeen ja pohjaveden raja on kohdassa, jota alempana maaperä on vedestä kylläinen.
Erilaisia maavesiä ovat
maaperän ilmahuokosissa oleva vesihöyry
maahiukkasten pinnalle adsorboitunut hygroskooppinen vesi
maahiukkasesta toiseen kalvona liikkuva vaippavesi
maahiukkasten väliin asettunut kapillaarivesi
Koska maahiukkaset ovat usein negatiivisesti varautuneita, voivat vesimolekyylit dipoliluonteensa (vesimolekyylin toisella päällä on positiivinen, toisella negatiivinen osittaisvaraus) takia sitoutua niiden pinnalle hygroskooppiseksi vedeksi. Maaperän vedenpidätyskyky riippuu siitä, kuinka suurelle pinta-alalle vettä voi kiinnittyä. Siksi hienojakoinen maa-aines pidättää vettä paremmin kuin karkea.
Maavedet virtaavat erittäin hitaasti. Sitä maaveden osaa, joka on liikkeessä alaspäin kohti pohjavettä, kutsutaan vajovedeksi.
Maavirrat

Maavirrat
Maavirrat ovat pääosin geomagneettisesti indusoituneita virtoja, joita havaitaan Maan kuoressa ja vaipassa. Ne kulkevat Maan pintakerroksissa ja niiden sähköinen potentiaali on mitattavissa useissa pisteissä, jolloin Maan resistanssi on laskettavissa.
Maavirrat ovat indusoituneet Maan magneettikentän muutoksista. Näitä muutoksia syntyy aurinkotuulten osuessa magnetosfääriin.
Virtausten pääsuunta on aurinkoa kohden, jolloin virtauksilla on vuorokausirytmin tapaisia ominaisuuksia. Päivällä virtaukset kulkevat päiväntasaaja kohti ja yöllä Maan napoja kohti
Maavirtoja käytetään Maan sisäisten rakenteiden tutkimiseen muun muassa teollisissa etsinnöissä. Elektrodit asetetaan maahan havaitsemaan kohteiden välillä esiintyvää virran muutosta, joka syntyy maavirtojen oskilloinnista.
Maria Malm

Maria Malm, o.s. Nyman (16. marraskuuta 1726 Pietarsaari – 5. huhtikuuta 1803 Pietarsaari) oli suomalainen kauppias ja laivanvarustaja, Suomen kaikkien aikojen varakkaimpia ja menestyneimpiä naiskauppiaita.
Pietarsaaressa syntyneen ja siellä koko ikänsä vaikuttaneen Maria Malmin vanhemmat olivat kauppias Matts Nyman ja Beata Back ja puoliso vuodesta 1747 kauppias, laivanvarustaja ja raatimies Niclas Malm (1724–1785). He saivat kaksitoista lasta, joista Anna Catharina (1762–1833) oli kauppaneuvos Adolph Lindskogin puoliso ja Pehr (1768–1827) kauppaneuvos. Maria Malm toimi itse kauppiaana ja laivanvarustajana miehensä kuoleman jälkeen 1785–1799.
Maria Malmin puolisosta Niclas Malmista tuli ensin appensa apulainen, porvarinoikeudet hän sai 1754 ja peri apen kuoltua tämän liiketoimet. Kun Niclas Malm kuoli 1785, hänen leskensä jatkoi menestyksekästä liiketoimintaa ja laivojen varustamista. Jo miehensä kuolinvuonna hän oli mukana varustamassa fregatti Orionia ja vuonna 1788 hän rakennutti oman kaljaasi Eilandin. Liiketoimintaa Maria Malm harjoitti aina syksyyn 1799 asti, 73-vuotiaaksi.
Aiheesta muualla

Maria Malm Biografiasampo.
Matti Aho

Matti Aho viittaa seuraaviin henkilöihin:
Matti Aho, jääkiekkoilija
Matti Aho, nyrkkeilijä
Matti L. Aho, järjestöjohtaja
Matti Aho, Eviran pääjohtaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Matti Aho”, voi hakea sivunnimihaulla, laajalla sivunnimihaulla tai tekstihaulla.
Dragón (1737)

| Dragón |
| --- | --- |

Aluksen vaiheet
Rakentaja:  Real Astillero, Havanna
Laskettu vesille:  28. kesäkuuta 1737
Palveluskäyttöön:  31. joulukuuta 1737
Loppuvaihe:  miehistönsä upottama 5. huhtikuuta 1741
Tekniset tiedot
Pituus:  41,45 m (köli)
Leveys:  13,41 m
Syväys:  6,55 m
Aseistus
Aseistus:  alempi tykkikansi: 24 × 18 naulan tykkiä ylempi tykkikansi: 26 × 12 naulan tykkiä puoli- ja etukansi: 10 × 6 naulan tykkiä
Dragón oli Espanjan laivaston vuonna 1737 vesille laskettu kaksikantinen 60-tykkinen Fuerte-luokan linjalaiva.
Valmistus

Alus tilattiin Havannasta. Alus laskettiin vesille 28. kesäkuuta 1737 ja otettiin palvelukseen 31. joulukuuta 1737.
Palvelus

Alus liitettiin 20. heinäkuuta 1738 Espinolan laivueeseen. Francisco José de Ovando y Solís tuli päälliköksi aluksella, joka lähti 1738 Havannasta Espinolan laivueessa, jonka muut alukset olivat Europa ja África sekä fregatit Galera Victoria, Astrea jaa Triunfo. Laivue saapui syyskuussa Cartagena de Indiasiin, missä se liitettiin Lezon laivastoon. Aluksen miehistö valtasi 21. helmikuuta 1741 brittiläisen kaapparin.
Alus oli uivana patterina, kunnes miehistö upotti 5. huhtikuuta 1741 aluksensa Cartagena de Indiasin puolustustaistelussa Boca Chican kanavaan, ettei se joutuisi ylivoimaisen Britannian kuninkaallisen laivaston, joka koostui 36 linjalaivasta ja 12 fregatista, saaliiksi.
Dragutin Tadijanović

Dragutin Tadijanović 100-vuotissyntymäpäivillään vuonna 2005.
Dragutin Tadijanović (4. marraskuuta 1905 – 27. kesäkuuta 2007) oli kroatialainen runoilija.
Tadijanović syntyi Rastušjen kylässä lähellä Slavonski Brodia, silloisessa Itävalta-Unkarissa. Hän aloitti runojen kirjoittamisen 13-vuotiaana ja opiskeli alun perin Zagrebissa metsänhoitoa.
Tadijanović julkaisi yli kaksikymmentä runokokoelmaa, joista ensimmäisen vuonna 1931. Tadijanovićin kirjoituskieli oli kroatia, ja hän toimi myös kääntäjänä ja kriitikkona.
Tadijanovićia pidetään yhtenä 1900-luvun suosituimmista ja merkittävimmistä kroatialaisrunoilijoista, ja hänen runoaan Balada o zaklanim ovcama ('Teurastetun lampaan balladi') on yksi Kroatian kirjallisuuden voimakkaimmista teoksista. Tadijanovićin runoja on käännetty 20 kielelle. Hän julkaisi yli 500 runoa yli 20 kokoelmassa.
Tadijanović kuoli vuonna 2007 101-vuotiaana.
Teoksia

Lirika (1931)
Sunce nad oranicama (1933)
Pepeo srca (1936)
Dani djetinjstva (1937)
Tuga zemlje (1942)
Pjesme (1951)
Blagdan žetve (1956)
Srebrne svirale (1960)
Prsten (1963)
Poezija (1973)
Vezan za zemlju (1974)
Sabrane pjesme (1975)
Sam (1976)
Prijateljstvo riječi (1981)
Svjetiljka ljubavi (1984)
Moje djetinjstvo (1985)
Kruh svagdašnji (1987)
More u meni (1987)
Aiheesta muualla

http://www.tadijanovic.com/ (Arkistoitu – Internet Archive) (kroatiaksi)
Makrolidit

Erytromysiinin rakennekaava
Makrolidit ovat monimutkaisia kemiallisia yhdisteitä, joille tyypillinen rakenneominaisuus on makrosyklinen laktonirengas, jossa hiiliatomeja on tyypillisesti 13–15. Laktonirenkaaseen on liittyneenä yksi tai useampi sokerijohdannainen.
Makrolidien on huomattu soveltuvan lääkinnälliseen käyttöön antibioottina, koska ne estävät bakteerien proteiinisynteesiä. Antibakteerista tehoa makrolideilla on muun muassa stafylokokkeja ja streptokokkeja vastaan, mutta tehoa on osoitettu myös klamydiaa, riketsiaa, mykoplasmaa ja jopa tuberkuloosia aiheuttavia mykobakteereja vastaan. Osa bakteereista kykenee kuitenkin muodostamaan resistenssin lääkettä kohtaan.
Makrolideja käytetään ylempien ja alempien hengitysteiden infektioiden, kuten poskiontelotulehduksen, keuhkokuumeen ja keuhkoputkentulehduksen hoitoon. Niillä hoidetaan myös ihon ja pehmytkudosten infektioita.
Makrolideilla on todettu vakavia yhteisvaikutuksia eräiden muiden lääkkeiden kanssa. Esimerkiksi antihistamiinina käytettävä terfenadiini saattaa makrolidien kanssa yhdessä aiheuttaa sydämen rytmihäiriöitä.
Makrolidit kuuluvat anatomis-terapeuttis-kemiallisessa lääkeluokituksessa luokkaan  
J01FA. Makrolidien ryhmään kuuluvat muun muassa seuraavat lääkeaineet:
Erytromysiini, C37H67NO13, CAS-numero 114-07-8
Spiramysiini, C43 H73 N2 O14 R, CAS-numero 8025-81-8
Spiramysiini I, C43H74N2O14, CAS-numero 24916-50-5
Spiramysiini II, C45H76N2O15, CAS-numero 24916-51-6
Spiramysiini III, C46H78N2O15, CAS-numero 24916-52-7
Midekamysiini, C41H67NO15, CAS-numero 35457-80-8
Oleandomysiini, C35H61NO12, CAS-numero 3922-90-5
Roksitromysiini, C41H76N2O15, CAS-numero 80214-83-1
Josamysiini, C42H69NO15, CAS-numero 16846-24-5
Troleandomysiini, C41H67NO15, CAS-numero 2751-09-9
Klaritromysiini, C38H69NO13, CAS-numero 81103-11-9
Atsitromysiini, C38H72N2O12, CAS-numero 83905-01-5
Miokamysiini, C45H71NO17, CAS-numero 55881-07-7
Rokitamysiini, C42H69NO15, CAS-numero 74014-51-0
Diritromysiini, C42H78N2O14, CAS-numero 62013-04-1
Fluritromysiini, C37H66FNO13, CAS-numero 82664-20-8
Telitromysiini, C43H65N5O10, CAS-numero 191114-48-4
Solitromysiini, C43H65FN6O10, CAS-numero 760981-83-7
Aiheesta muualla

Wikimedia Commonsissa on kuvia tai muita tiedostoja aiheesta .
Hannu Raunio, Kirsti Laitinen: Mikrobilääkkeiden yhteisvaikutukset – ovatko kaikki makrolidit samanlaisia ?, Suomen lääkärilehti 16 – 17/2003[vanhentunut linkki] (pdf)
Lääkealan turvallisuus- ja kehittämiskeskus (Fimea): ATC-luokitus, J01FA makrolidit  (Arkistoitu – Internet Archive)
Daniel Ebenyo

| Mitalit | Mitalit | Mitalit |  |
| --- | --- | --- | --- |
|  Daniel Ebenyo vuonna 2023. |  Daniel Ebenyo vuonna 2023. |  Daniel Ebenyo vuonna 2023. |  |
Maa:   Kenia
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Hopeaa | Budapest 2023 | 10 000 metriä |  |
| Maastojuoksun MM-kilpailut  | Maastojuoksun MM-kilpailut  | Maastojuoksun MM-kilpailut  |  |
|  Kultaa | Bathurst 2023 | joukkue |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Hopeaa | St Pierre 2022 | 5 000 metriä |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Birmingham 2022 | 10 000 metriä |  |
Daniel Simiu Ebenyo (s. 18. syyskuuta 1995) on kenialainen kestävyysjuoksun MM-mitalisti.
Ebenyo karsiutui 5 000 metrin alkuerissä vuodelle 2021 siirretyissä Tokion olympialaisissa. Belgradin sisäratojen MM-kilpailuissa 2022 hän sijoittui 3 000 metrillä neljänneksi. Myöhemmin samana vuonna hän saavutti St Pierren Afrikan-mestaruuskilpailuissa hopeaa 5 000 metrillä ajalla 13.38,79 ja sijoittui Eugenen MM-kilpailuissa samalla matkalla kymmenenneksi. Birminghamin Kansainyhteisön kisoissa hän saavutti 10 000 metrillä hopeaa ennätyksellään 27.11,26.
Ebenyo sijoittui 2023 maastojuoksun MM-kilpailuissa kuudenneksi ja voitti joukkuekilpailun maailmanmestaruuden. Budapestin MM-kilpailuissa 2023 hän saavutti 10 000 metrillä hopeaa ajalla 27.52,60.
Ebenyo juoksi 5 000 metrin ennätyksensä 12.54,90 Brysselissä 2. syyskuuta 2022 ja 10 000 metrin ennätyksensä 27.11,26 Birminghamissa Kansainyhteisön kisoissa elokuussa 2022. 3 000 metriä hän on juossut Metzin hallikilpailussa aikaan 7.37,86 helmikuussa 2022 ja puolimaratonin aikaan 59.04 Manamassa joulukuussa 2022. Hän on voittanut Kenian-mestaruuden 5 000 metrillä vuosina 2019, 2022 ja 2023.
Dragontrail

Dragontrail on AGC:n vuonna 2011 markkinoille tuoma alkali-aluminosilikaatilla vahvistettu levylasi. Sitä käytetään esimerkiksi älypuhelimissa ja taulutietokoneissa.
Aiheesta muualla

Viralliset sivut (Arkistoitu – Internet Archive)